نویان

نویان (دیوناگری: नवयान، نقل حرفی: نویانا، یعنی "نیا چکر/راہ") یہ ایک بدھ مکتب فکر ہے۔ یہ بدھ مت کی نئی شکل سمجھی جاتی ہے جس کی بنیاد بھیم راؤ رام جی امبیڈکر نے رکھی۔ امبیڈکر دلت (اچُھوت) خاندان میں ہندوستان کے نوآبادیاتی دور کے دوران میں پیدا ہوئے، بیرون ملک سے تعلیم حاصل کی، دلت لیڈر بنے، 1935ء میں ہندو مت ترک کر کے بدھ مت قبول کرنے کا مصمم ارادہ کیا۔ اُس کے بعد امبیڈکر نے بدھ مت کی کتبِ مقدسہ کا مطالعہ کیا اور اس نے بدھ مت مرکزی عقائد و نظریات جیسے کہ چار عظیم سچائیوں اور انتا میں ادھورا پن اور مایوسی پائی، تو اس نے اس کی تعبیر نو کی اور اس کو بدھ مت کا ”نیا چکر“/”نئی راہ“ کا نام دیا۔ یہ نویان کہلاتا ہے اور اس کو امبیڈکر کے پہلے نام کی وجہ سے بھیم یان بھی کہا جاتا ہے۔ امبیڈکر نے 13 اکتوبر 1956ء کو پریس کانفرس منعقد کی اس نے اس میں ہندو مت کے ساتھ ساتھ مہایان اور تھیرواد مکاتب فکر کے عقائد کو بھی مسترد کیا اُس کے بعد، اس نے اپنی وفات سے چھ ہفتوں قبل ہندومت ترک کر کے نویان اختیار کیا۔

بھارت کی دلت بدھ تحریک میں نویان کو تھیرواد، مہایان اور وجریان سے الگ بدھ فرقہ تسلیم کیا جاتا ہے۔ نویان، بدھ مت کے بنیادی عقائد تیاگ کر بھکشو بننے، کرم، تناسخ، سنسار، مراقبہ، نروان اور چار عظیم سچائیوں وغیرہ کو مسترد کرتا ہے۔ اس کے معتقدین کے مطابق بدھ مت کی حقیقی تعلیمات طبقاتی جدوجہد اور معاشرتی برابری کے متعلق تھیں۔

امبیڈکر نے اپنے بدھ مت کے فرقے کو نو بدھ مت کا نام دیا۔ امبیڈکر کی تصنیف، ”بھگوان بدھ اور ان کا دھم“ نویان پیروکاروں کی مقدس کتاب ہے۔

حوالہ جات 

بھارت میں بدھ مت
دلت
بھیم راؤ رام جی امبیڈکر
بھارت میں مذہب
نویان
بدھ مت کے مکاتب فکر
کامنز زمرہ جس کا ربط ویکی ڈیٹا پر ہے
بھارتی بدھ شخصیات
ویکی ڈیٹا سے مطابقت رکھنے والی مختصر تفصیل